SHBA: Punësimi, çështje përcaktuese për zgjedhjet e nëntorit
Banorët e Ohajos thonë se vota e tyre do të shkojë për kandidatin që ofron vende pune
Ndërsa zgjedhësit në pjesën qendrore të veriut amerikan u drejtohen qendrave të votimit në nëntor, roli i Presidentit Donald Trump për rigjallërimin e ekonomisë dhe rikthimin e vendeve të punës në manifakturë në atë rajon, do të jenë në qendër të vëmendjes. Korrespondenti i Zërit të Amerikës, Ramon Taylor, vizitoi një nga këto shtete të këtij rajoni, Ohajon, që njihet si përcaktues në votime. Mes pyetjeve që shtrohen janë edhe ato nëse amerikanët e prekur nga ekonomia në ndryshim do të dalin në votime dhe cilën parti do mbështesin? Shteti i Ohajos humbi 100 mijë vende pune gjatë recesionit të madh në fund të viteve 2000. Në 2016 ai shtet votoi fuqishëm për Presidentin Donald Trump. Që nga ajo kohë, vendet e punës në sektotin e prodhimit po rikthehen. thotë Marcus Odoms që sapo ka mbaruar shkollën profesionale dhe ka marrë një çertifikatë për Mirëmbajtën e Automatizuar Industriale. Programe të tilla synojnë të përgatisin një forcë punëtore të së ardhmes me afëtistë e duhura për industrinë që po bëhet gjithnjë e më automatizuar. Tami Norris është kordinatore trajnimi. Në mënyrë të pashmangshme kjo kufizon mundësitë për një fuqi punëtore më në moshë. Papunësia në qytetin Toledo është më e lartë se niveli kombëtar. Wendy Gramza është presidente e dhomës rajonale të tregtisë në Toledo. Toledo votoi për demokratët në vitin 2016, ndërsa zonat rurale mbështetën republikanët. Ata që ia atribuojnë rimëkëmbjen zotit Trump janë më të prirur të votojnë për republikanët në zgjdhjet e nëntorit. Të tjerët janë të shqetësuar për perspektivën afatgjata të rritjes, duke marrë parasysh pasigurinë mbi tarifat kineze dhe efektet e shkurtimit të taksave mbi defiçitin kombëtar. Ka edhe nga ata që mendojnë se votimi nuk ka rëndësi. “Çfarë do të bëjë vota ime”, thotë me mosbesim Brandy Corwin dikur e punësuar në prodhim. Aktualisht ajo punon në një kompani call-center dhe beson se Presidenti Obama dhe Presidenti Trump luajtën rol në rimëkëmbjen e ekonomisë. Por një klimë politike negative ia ka hequr dëshirën për votim. Zoti Trump, që e quan veten presidenti më i mirë ndonjëherë për krijimin e vendeve të punës, do të shkojë në Ohajo në përpjekje për të fituar mbështetje për kandidatët republikanë.